Nuwe Porsche Panamera spog nou met hibridiese krag | Maroela Media
Ná die Geneefse motorskou sal Porsche die eerste motorvervaardiger wees met ŉ inprop- hibridiese model as die vlagskip van ŉ reeks. Die 4.0 V8-enjin uit die Panamera Turbo word gekombineer met ŉ elektriese motor en saam lewer hulle 500 kW en 850 Nm. Sjoe.
Sowaar, 0 – 100 km/h duik op in slegs 3,4 sekondes en die Panamera S E-Hybrid sal aanhou draf tot 310 km/h. ŉ Mens kan 50 km rits op slegs elektriese krag en ŉ NEDC-toets lewer brandstofverbruik van slegs 2.9 l/100 km – al is die syfer geensins moontlik in die werklikheid nie, is dit steeds indrukwekkend.
Die Panamera Turbo S E-Hybrid kan nou bestel word vir aflewering laat in 2017 en daar is twee asafstande beskikbaar. ŉ Executive-weergawe het ŉ langer asafstand met 150 mm.
Die pryse lyk so:
Panamera Turbo S E-Hybrid R2 931 000
Panamera Turbo S E-Hybrid Executive R3 134 000
Dié pryse sluit ŉ Drive Plan omvattende instandhoudingsplan van drie jaar in.
Baie mooi pryse! Ek bestel sommer 10 vir al my kinders, vrou, skelmpie die toetie.
50 km/h op slegs elektriese krag? Jy bedoel seker 50km. Waarom ‘n PHEV? Hoekom nie ‘n MHEV nie? Dan kan mens vêr ry sonder om ooit te herlaai. Met die matige hibriede elektriese voertuig en Range Extending Electrical Vehicle tegnologie kan dit dalk die antwoord wees vir ‘n motor soos die Panamera.
Dankie vir jou kommentaar. Jammer vir die foutjie, en dankie dat jy ons daarop gewys het. Die berig is reeds gewysig.